
Tisztelt Tagság, Kedves Charolais Tenyésztő Barátaink,
Fogjunk össze egy jobb egyesületért!
Bizonyára sokaknak feltűnt, hogy elindult egy baráti szerveződés a charolais fajta tenyésztésének szolgálatában. Fiatal, ambiciózus, lendületes csapat, akiknek szívügye a fajta, és akik az eddig felépített elvek, és eredmények mellett továbbgondolták az irányt. Létrejött egy lelkes csapat, akik szívesen átvennék a charolais tenyésztők egyesületében a stafétabotot.
Közös célokat kell kitűzni, melyek mindenki számára elfogadható, közös érdekeket fogalmaznak meg, olyan célokat melyekből minden tagunk profitálhat.
Ennek fényében álljon itt 12 pont, mindannyiunk 12 pontja:
1. Nyitottabb egyesületi vezetést!
2. Pontosabb, rendszeresebb, több csatornán folyó, szélesebb körű tájékoztatást a tagoknak!
3. Szakmai segítségek kibővítését!
4. Rendszeres és gyakoribb tenyészetlátogatásokat a tagoknál!
5. A tenyészérték becslésünk rendszerének felülvizsgálatát a hatékonyabb és gyakorlatban jobban használható valós információk elérése érdekében!
6. Ösztönző programokat az adatszolgáltatás pontossága érdekében!
7. Megnövelt számú elnökségi és TSZB üléseket az egyes projektek és a folyamatban lévő ügyek alapos és jól felkészült kivitelezéséhez, előkészítéséhez!
8. Szakmai utak, kirándulások szervezését a tagoknak hazai és külföldi tenyészetekbe és kiállításokra költséghatékony kivitelezésben!
9. Újabb felületek és csatornák keresését a releváns piaci információk tagokkal való hatékony megosztására!
10. Minőségi állomány cserét ösztönző és elősegítő állami támogatások lehetőségének kidolgozását a társszervezetekkel és az ágazatban dolgozó más egyesületekkel
11. Más tenyésztő szervezetekkel szorosabb együttműködést!
12. Objektívebb tenyészállat minősítést!
Egyesületünk fenntarthatóságának érdekében fontos most az összefogás.
Most van itt az idő, hogy cselekedjünk!
Október 2-án szavazzanak jelöltjeinkre, hogy méltóképpen folytathassuk elődeink munkáját!
Elnök: Baranyi István
Elnökségi tagok: Koleda Frigyes, Marossy László, Nagy Pál, Németh György, Nyakas Dávid, Id. Oláh Pál, Osvay György, Taskó József

